– Bildene jeg har mottatt, viser for det meste lagret snø iblandet svart granulat, konstaterer Ole Myhrvold, anleggssjef i Norges Fotballforbund.
Han mener det er «sannsynlig at ikke all granulat blir fjernet fra områdene rundt alle banene og behandlet slik det skal gjøres». Totalt var det 1.617 kunstgressbaner ved inngangen til 2016. Av disse var det 1.013 baner for spill med 11 mann per lag. Resten var i hovedsak baner tilpasset færre spillere.
– Granulat på «avveie» er et forhold vi alltid har tatt seriøst, forsikrer Myhrvold.
Temaet tas opp på seminarer, kurs, i møte med baneeiere og i publikasjoner, forteller han. I hvor stor grad anbefalingene blir fulgt opp, har ikke Norges Fotballforbund detaljkunnskaper om.
– Det er viktig at alle klubber sørger for sikker lagring av plastgranulaten etter brøyting, understreker Haltbrekken.